pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“ผ้าพันศรีษะฉุกเฉิน”นวัตกรรมใหม่ฝีมือ รพ.เทิง
วันอาทิตย์ที่ 17 กันยายน 2560
“ผ้าพันศรีษะฉุกเฉิน”นวัตกรรมใหม่ฝีมือ รพ.เทิง
โรงพยาบาลเทิง จังหวัดเชียงราย ผุดไอเดียเจ๋งคิดค้นจากประสบการณ์การทํางานได้ “ผ้าพันศรีษะฉุกเฉิน” นวัตกรรมช่วยเหลือผู้ป่วยที่ได้รับบาดเจ็บที่ศีรษะและใบหน้า.... ทดลองแล้ว!! ใช้ห้ามเลือดได้สะดวกรวดเร็วกว่าผ้าพันแผลทั่วไปเตรียมผลิตใช้ในโรงพยาบาลและจัดจําหน่
โรงพยาบาลเทิง จังหวัดเชียงราย ผุดไอเดียเจ๋งคิดค้นจากประสบการณ์การทํางานได้“ผ้าพันศรีษะฉุกเฉิน” นวัตกรรมช่วยเหลือผู้ป่วยที่ได้รับบาดเจ็บที่ศีรษะและใบหน้า.... ทดลองแล้ว!!ใช้ห้ามเลือดได้สะดวกรวดเร็วกว่าผ้าพันแผลทั่วไปเตรียมผลิตใช้ในโรงพยาบาลและจัดจําหน่ายทั่วประเทศในกลางปี 2561
นายปรีชา มโนยศ พยาบาลวิชาชีพ หน่วยงานอุบัติเหตุและฉุกเฉิน โรงพยาบาลเทิง จังหวัดเชียงราย กล่าวว่า “ผ้าพันศรีษะฉุกเฉิน” หรือ “Field Head Saver” เป็นผลงานวิชาการประเภทนวัตกรรมและสิ่งประดิษฐ์ ที่คิดค้นโดยหน่วยงานอุบัติเหตุและฉุกเฉินโรงพยาบาลเทิง จังหวัดเชียงราย เพื่อใช้เป็นอุปกรณ์ในการปฐมพยาบาลห้ามเลือดให้กับผู้ป่วยฉุกเฉินที่ประสบอุบัติเหตุได้รับบาดเจ็บที่ศีรษะหรือใบหน้า และต้องการความรวดเร็วในการปฐมพยาบาลเพื่อห้ามเลือดและลดภาวะแทรกซ้อนจากการเสียเลือด
“ผ้าพันศรีษะฉุกเฉิน” นับเป็นนวัตกรรมที่คิดค้นโดยคํานึงถึงคุณภาพ ราคา และวิธีใช้เป็นหลักยึดหลักกระบวนการผลิตที่เรียบง่าย โดยใช้ผ้ายืดElastic bandageและผ้าตืนตุ๊กแก ซึ่งมีราคาไม่แพงผ่านการออกแบบและตัดเย็บให้สวมใส่ง่าย สามารถใช้ห้ามเลือดได้อย่างมีประสิทธิภาพ ผู้ปฐมพยาบาลไม่จําเป็นต้องมีทักษะในการพันผ้าพันแผลก็สามารถใช้ได้อย่างสะดวกและรวดเร็ว รวมทั้งแพทย์สามารถประเมินอาการของผู้ป่วยได้โดยไม่ต้องถอดผ้าพันศรีษะออก
ปัจจุบันทางโรงพยาบาลเทิง จังหวัดเชียงราย และโรงพยาบาลเครือข่ายทางภาคเหนือได้ใช้“ผ้าพันศรีษะฉุกเฉิน” กับผู้ป่วยที่ได้รับบาดเจ็บที่ศรีษะและใบหน้า พร้อมทั้งได้ศึกษาและทดลองเชิงวิจัยไปพร้อมๆ กัน ผลการศึกษาพบว่า “ผ้าพันศรีษะฉุกเฉิน” สามารถใช้ห้ามเลือดได้ดีไม่พบการเลื่อนหลุดของท่อช่วยหายใจ (ในผู้ป่วยที่ต้องได้รับการใส่ท่อช่วยหายใจ) ลดระยะเวลาในการพันผ้ายืดแบบเดิม(Elastic Bandage) จากเดิมประมาณ 2 นาที เหลือเพียงไม่เกิน 30 วินาที ช่วยประหยัดค่าใช้จ่ายให้กับผู้ใช้ได้เพราะสามารถซักทําความสะอาดได้ การใช้มีความสะดวก ผู้ป่วยและญาติมีความพึงพอใจ ในระดับมาก
นายปรีชา กล่าวเพิ่มเติมภายหลังนําผลงาน “ผ้าพันศรีษะฉุกเฉิน” หรือ “Field Head Saver” มาร่วมประกวดและจัดแสดงภายในงานประชุมวิชาการกระทรวงสาธารณสุข ประจําปี2560ที่จัดขึ้นเมื่อวันที่ 6 - 8 กันยายน 2560 ที่จังหวัดอุดรธานี ว่า ภายในกลางปี 2561 โรงพยาบาลเทิง จังหวัดเชิงราย และเครือข่ายได้วางแผนพัฒนาต่อยอดนวัตกรรม “ผ้าพันศรีษะฉุกเฉิน” ให้มีมาตรฐานมากยิ่งขึ้น ทั้งในเรื่องของวัสดุ การตัดเย็บ รวมถึงการออกแบบ เพื่อเตรียมพร้อมผลิตและส่งต่อให้กับโรงพยาบาลทุกภาคส่วน รวมถึงประชาชนในราคาที่ย่อมเยา ต่อไป
********************************** 17 กันยายน 2560
รัฐบาลไทย-ข่าวทำเนียบรัฐบาล-นายกรัฐมนตรีเผยไม่เคยห้ามมวลชนที่จะเดินทางมาให้กำลังใจอดีตนายกรัฐมนตรี ที่เดินทางมาด้วยเจตนาบริสุทธิ์
วันอังคารที่ 15 สิงหาคม 2560
นายกรัฐมนตรีเผยไม่เคยห้ามมวลชนที่จะเดินทางมาให้กําลังใจอดีตนายกรัฐมนตรี ที่เดินทางมาด้วยเจตนาบริสุทธิ์
นายกรัฐมนตรีเผยไม่เคยห้ามมวลชนที่จะเดินทางมาให้กําลังใจอดีตนายกรัฐมนตรี ที่เดินทางมาด้วยเจตนาบริสุทธิ์
วันนี้ (15 สิงหาคม 2560) เวลา 14.30 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังเป็นประธานการประชุมคณะรัฐมนตรีถึงกรณีสํานักงาน การตรวจเงินแผ่นดิน (สตง.) ระบุว่า มีองค์กรปกครองส่วนท้องถิ่น (อปท.) ใช้งบประมาณอ้างว่าจัดสัมมนา พามวลชนมาให้กําลังใจอดีตนายกรัฐมนตรี นางสาวยิ่งลักษณ์ ชินวัตรว่า ตนได้ให้ตรวจสอบอยู่ ซึ่งถ้าเอามาใช้แบบนี้มันก็ผิด และต้องไปดูที่คนกระทําว่าเจตนาบริสุทธิ์หรือไม่ ถ้าบริสุทธิ์ตนไม่เคยไปห้ามเลย ถ้าต้องการจะให้กําลังใจ ก็ขับรถมาเอง ถ้ามันมีบุคคลที่สามเข้ามาเกี่ยวข้องก็ถือว่าไม่บริสุทธิ์แล้ว และเคยเตือนแล้วว่าไม่ได้ขู่ด้วยกฎหมาย ไม่ว่าใครก็ตามที่จะไปที่ศาล หรือมาที่ทําเนียบ ถ้ามีการกีดขวางการจราจร ก็ต้องดําเนินการตามกฎหมายจราจร
--------------------------------
รัฐบาลไทย-ข่าวทำเนียบรัฐบาล-วันเดียวพุ่งเกือบ 130,000 ล้านบาท!! ยอดจองสิทธิสินเชื่อโครงการบ้านล้านหลัง กับ ธอส.
วันจันทร์ที่ 24 ธันวาคม 2561
วันเดียวพุ่งเกือบ 130,000 ล้านบาท!! ยอดจองสิทธิสินเชื่อโครงการบ้านล้านหลัง กับ ธอส.
ธนาคารอาคารสงเคราะห์ เผยยอดจองสิทธิสินเชื่อโครงการบ้านล้านหลัง รายละไม่เกิน 1 ล้านบาท ตั้งแต่เวลา 8.30-18.30 น. อยู่ที่เกือบ 130,000 ล้านบาท ทะลุกรอบวงเงินสินเชื่อรวมซึ่งกําหนดไว้ที่ 50,000 ล้านบาท ตั้งแต่เวลา 13.00 น.
ธนาคารอาคารสงเคราะห์ เผยยอดจองสิทธิสินเชื่อโครงการบ้านล้านหลัง รายละไม่เกิน 1 ล้านบาท ตั้งแต่เวลา 8.30-18.30 น. อยู่ที่เกือบ 130,000 ล้านบาท ทะลุกรอบวงเงินสินเชื่อรวมซึ่งกําหนดไว้ที่ 50,000 ล้านบาท ตั้งแต่เวลา 13.00 น. แบ่งเป็น สาขาภาคตะวันออกเฉียงเหนือมียอดจองสูงที่สุด 29,000 ล้านบาท ส่วนกรุงเทพฯ และปริมณฑล ยอดจอง 18,000 ล้านบาท ลูกค้ารายแรกมารอจองสิทธิสินเชื่อที่สํานักงานใหญ่ ตั้งแต่เวลา 21.30 น.วานนี้!! ผู้จองสิทธิสามารถตวจสอบวันให้ยื่นกู้ได้ที่ www.ghbank.co.th ตั้งแต่วันที่ 25 ธันวาคม 2561 เตรียมเปิดให้ผู้ที่จองสิทธิสินเชื่อ 30,000 รายแรก ยื่นคําขอกู้วันที่ 2 มกราคม 2562 เป็นต้นไป
นายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) กล่าวถึงความคืบหน้าในการเปิดจองสิทธิสินเชื่อโครงการบ้านล้านหลัง รายละไม่เกิน 1 ล้านบาท ภายใต้กรอบวงเงินรวม 50,000 ล้านบาท ซึ่งธนาคารกําหนดจัดขึ้นทุกสาขาพร้อมกันทั่วประเทศวันเดียวในวันนี้ (23 ธันวาคม 2561) ว่าหลังจากธนาคารเริ่มเปิดให้ลูกค้าประชาชนจองสิทธิสินเชื่อตั้งแต่เวลา 08.30 น. ล่าสุด ณ เวลา 18.30 น. พบว่ายอดจองสิทธิสินเชื่อทั่วประเทศรวมกันเกือบ 130,000 ล้านบาทแล้ว ซึ่งภาคที่มียอดจองสูงที่สุด คือ สาขาภาคตะวันออกเฉียงเหนือ มียอดจอง 29,000 ล้านบาท สาขาภาคใต้ มียอดจอง 27,000 ล้านบาท สาขาภาคกลาง ยอดจอง 19,000 ล้านบาท กรุงเทพฯ และปริมณฑล มียอดจอง 18,000 ล้านบาท สาขาภาคตะวันออก 16,000 ล้านบาท สาขาภาคเหนือ ยอดจอง 13,000 ล้านบาท และสาขาภาคตะวันตกยอดจอง 5,000 ล้านบาท ซึ่งลูกค้าที่มารอจองสิทธิสินเชื่อที่ ธอส. สํานักงานใหญ่ เป็นคนแรกเดินทางมาถึงตั้งแต่เวลา 21.30 น. ของวันที่ 22 ธันวาคม 2561 ขณะที่ในสาขาภูมิภาคพบว่าทยอยเดินทางมาถึงตั้งแต่เวลา 02.00-03.00 น. ของวันที่ 23 ธันวาคม 2561 ทั้งนี้ ธนาคารจะยังคงเปิดให้จองสิทธิต่อเนื่องจนกว่าผู้รับบัตรคิวคนสุดท้ายเมื่อเวลา 18.00 น. จะได้รับการจองสิทธิ ซึ่งการที่ประชาชนให้ความสนใจจองสิทธิสินเชื่อโครงการบ้านล้านหลังจนพบว่ามียอดจองสูงกว่ากรอบวงเงิน 50,000 ล้านบาท ตั้งแต่เวลา 13.00 น.ในวันนี้ สะท้อนให้เห็นว่าธนาคารสามารถสนับสนุนนโยบายรัฐบาลที่ต้องการช่วยเหลือให้ประชาชนได้มีที่อยู่อาศัยเป็นของตนเอง ซึ่งจะมีส่วนช่วยในการสร้างความมั่นคงในชีวิต ลดความเหลื่อมล้ําในสังคม และยังแสดงให้เห็นว่าประชาชนยังต้องการที่อยู่อาศัยในระดับราคาไม่เกิน 1 ล้านบาท เป็นอย่างมากอีกด้วย
ทั้งนี้ ผู้จองสิทธิสินเชื่อโครงการบ้านล้านหลังในวันนี้สามารถนํา SMS ที่ได้รับจากธนาคาร ซึ่งระบุรหัสในการจอง ไปใช้เป็นหลักฐานในการยื่นเอกสารคําขอกู้ตามวันที่ธนาคารกําหนด โดยผู้จองก่อนมีสิทธิได้ลําดับการยื่นกู้ก่อน ซึ่งประชาชนสามารถตวจสอบวันให้ยื่นกู้ได้ที่ www.ghbank.co.th ตั้งแต่วันที่ 25 ธันวาคม 2561 เป็นต้นไป โดยธนาคารเตรียมเปิดให้ผู้ที่จองสิทธิสินเชื่อ 30,000 รายแรก ยื่นคําขอกู้ได้ตั้งแต่วันที่ 2 มกราคม 2562 และต้องติดต่อยื่นคําขอกู้กับธนาคารภายใน 90 วัน สอบถามรายละเอียดเพิ่มเติมได้ที่ ธนาคารอาคารสงเคราะห์ ทุกสาขาทั่วประเทศ หรือศูนย์ลูกค้าสัมพันธ์ (Call Center) โทร 0-2645-9000 หรือ www.ghbank.co.th และ Facebook Fanpage ธนาคารอาคารสงเคราะห์
รัฐบาลไทย-ข่าวทำเนียบรัฐบาล-มท. ขับเคลื่อนแผนปฏิรูปประเทศ 11 ด้าน เน้นการเปลี่ยนแปลง มุ่งสู่การปฏิรูปที่แท้จริง
วันศุกร์ที่ 8 มิถุนายน 2561
มท. ขับเคลื่อนแผนปฏิรูปประเทศ 11 ด้าน เน้นการเปลี่ยนแปลง มุ่งสู่การปฏิรูปที่แท้จริง
มท. ขับเคลื่อนแผนปฏิรูปประเทศ 11 ด้าน เน้นการเปลี่ยนแปลง มุ่งสู่การปฏิรูปที่แท้จริง
มท. ขับเคลื่อนแผนปฏิรูปประเทศ 11 ด้าน เน้นการเปลี่ยนแปลง มุ่งสู่การปฏิรูปที่แท้จริง
เมื่อวันที่ 7 มิ.ย. 61 เวลา 14.00 น. ณ ห้องประชุมราชสีห์ ชั้น 2 ศาลาว่าการกระทรวงมหาดไทยนายฉัตรชัย พรหมเลิศ ปลัดกระทรวงมหาดไทย มอบหมายให้ นายนิสิต จันทร์สมวงศ์ รองปลัดกระทรวงมหาดไทย เป็นประธานการประชุมคณะกรรมการกํากับ ติดตาม และประสานงานเชื่อมโยงคณะกรรมการยุทธศาสตร์ชาติและคณะกรรมการปฏิรูปประเทศของกระทรวงมหาดไทยโดยที่ประชุมได้เน้นย้ําให้ข้าราชการกระทรวงมหาดไทย ตระหนักถึงการเปลี่ยนแปลงที่เกิดขึ้นในหลายมิติ พร้อมแนะให้นําเทคโนโลยีดิจิทัลมาใช้ในการทํางาน อาทิ E-book, E-meeting, E-retirement เป็นต้น ควบคู่กับการพัฒนาทรัพยากรมนุษย์ที่สอดคล้องต่อสถานการณ์การเปลี่ยนแปลงในปัจจุบัน เพื่อปรับปรุงการทํางานและการให้บริการแก่พี่น้องประชาชน
นายนิสิต จันทร์สมวงศ์ กล่าวว่า การปฏิรูปกระทรวงมหาดไทยจะต้องเริ่มจากการวางแผน โดยคํานึงถึงเป้าหมายที่กระทรวงมหาดไทยมุ่งหวัง พร้อมคาดการณ์สถานการณ์ความเสี่ยงที่อาจเกิดขึ้นในอนาคต ซึ่งจะต้องเน้นสร้างความท้าทายใหม่ ๆ เพื่อนําไปสู่การปฏิรูปที่แท้จริง ซึ่งการดําเนินการปฏิรูปนี้จะต้องมีแผนการดําเนินการทั้งระยะสั้น และระยะยาว เพื่อติดตามความเปลี่ยนแปลงในแต่ละช่วง ควบคู่ไปกับการพัฒนาทรัพยากรมนุษย์ การนําเทคโนโลยีดิจิทัลมาใช้ และการชําระระเบียบ/กฎหมายให้ทันสมัย และได้เสนอแนะแนวทางการปฏิรูปกระทรวงมหาดไทยต่อที่ประชุมเพื่อที่จะนําไปสู่การเปลี่ยนแปลงและมีผลต่อประชาชนในวงกว้าง เช่น 1) การบริหารจัดการขยะทุกระดับโดยเฉพาะระดับชุมชน/หมู่บ้าน 2) การบริหารจัดการน้ําเสีย 3) การเป็น Smart City 4) การจัดตั้งศูนย์บริการภาครัฐแบบเบ็ดเสร็จ 5) ศูนย์บัญชาการและสั่งการจัดการภัยพิบัติ 6) การน้อมนําหลักปรัชญาของเศรษฐกิจพอเพียงมาใช้ 7) การปรับปรุงกฎหมายให้ทันต่อสถานการณ์ 8) การจัดรูปที่ดิน 9) การมุ่งสู่องค์กรธรรมาภิบาล 10) การปรับปรุงการให้บริการของศูนย์ดํารงธรรมให้สามารถเข้าถึง
ได้ง่ายยิ่งขึ้น 11) การสนับสนุนการเป็น Sister City 12) การจัดตั้งศูนย์ข้อมูลกลาง (Big Data) 13) การนําเทคโนโลยี และระบบดิจิทัลมาใช้พร้อมกับการพัฒนาทรัพยากรมนุษย์ และ 14) การส่งเสริมเศรษฐกิจฐานรากผ่าน OTOP Village
โอกาสนี้ นายนิสิต จันทร์สมวงศ์ ได้ร่วมหารือถึงแผนงาน/โครงการปฏิรูปกระทรวงมหาดไทยที่จะต้องปรับเปลี่ยนให้สอดคล้องกับการปฏิรูปประเทศโดยมี จํานวน 11 ด้าน ได้แก่ 1) การเมือง 2) การบริหารราชการแผ่นดิน 3) กฎหมาย 4) กระบวนการยุติธรรม 5) เศรษฐกิจ 6) ทรัพยากรธรรมชาติและสิ่งแวดล้อม 7) สาธารณสุข 8) สื่อสารมวลชน เทคโนโลยีสารสนเทศ 9) สังคม 10) พลังงาน และ 11) การป้องกันและปราบปรามการทุจริตและประพฤติมิชอบ พร้อมเน้นย้ําความเชื่อมโยงกันของแผนในทุกระดับ เน้นการเปลี่ยนแปลงที่ท้าทาย มุ่งสู่การปฏิรูปอย่างแท้จริง
รัฐบาลไทย-ข่าวทำเนียบรัฐบาล-พระเจ้าหลานเธอ พระองค์เจ้าสิริวัณณวรีนารีรัตน์ เสด็จพระราชดำเนินเป็นองค์ประธานวางศิลาฤกษ์ศูนย์ช่วยชีวิตสัตว์ทะเลหายากฝั่งอันดามัน จังหวัดภูเก็ต
วันจันทร์ที่ 12 กุมภาพันธ์ 2561
พระเจ้าหลานเธอ พระองค์เจ้าสิริวัณณวรีนารีรัตน์ เสด็จพระราชดําเนินเป็นองค์ประธานวางศิลาฤกษ์ศูนย์ช่วยชีวิตสัตว์ทะเลหายากฝั่งอันดามัน จังหวัดภูเก็ต
พระเจ้าหลานเธอ พระองค์เจ้าสิริวัณณวรีนารีรัตน์ เสด็จพระราชดําเนินเป็นองค์ประธานวางศิลาฤกษ์ศูนย์ช่วยชีวิตสัตว์ทะเลหายากฝั่งอันดามัน จังหวัดภูเก็ต
วันที่ 11 กมุภาพันธ์ 2561 เวลา 10:58 น. พระเจ้าหลานเธอ พระองค์เจ้าสิริวัณณวรีนารีรัตน์ เสด็จพระราชดําเนินเป็นองค์ประธานวางศิลาฤกษ์อาคารศูนย์ช่วยชีวิตสัตว์ทะเลหายากฝั่งอันดามัน โดยมีหัวหน้าส่วนราชการต่างๆ เฝ้ารับเสด็จ
ในการนี้ ดร.วิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อม ทูลถวายสูจิบัตร และคุณจตุพร บุรุษพัฒน์ อธิบดีกรมทรัพยากรทางทะเลและชายฝั่ง กราบทูลรายงานความเป็นมาและวัตถุประสงค์ของการสร้างอาคาร ณ ศูนย์วิจัยและพัฒนาทรัพยากรทางทะเลและชายฝั่งทะเลอันดามัน ต.วิชิต อ.เมือง จ.ภูเก็ต
ในโอกาสนี้ พระเจ้าหลานเธอ พระองค์เจ้าสิริวัณณวรีนารีรัตน์ ทรงประกอบพิธีวางศิลาฤกษ์ ทรงพระสุหร่าย ทรงเจิมแผ่นทอง นาก เงิน และทรงวางแผ่นศิลาฤกษ์ลงในหลุมศิลาฤกษ์ จากนั้นทรงทอดพระเนตรนิทรรศการศูนย์ช่วยชีวิตสัตว์ทะเลหายากฝั่งอันดามัน ซึ่งสนับสนุนกิจกรรมภายใต้โครงการ “อนุรักษ์แนวปะการังและสิ่งมีชีวิตใต้ทะเลไทยในพระราชดําริพระเจ้าหลานเธอฯ” พร้อมทั้งทรงปล่อยเต่าตนุ บริเวณบ่อเต่าจําลอง ก่อนเสด็จพระราชดําเนินกลับ
สําหรับอาคารศูนย์ช่วยชีวิตสัตว์ทะเลหายากฝั่งอันดามัน จัดสร้างขึ้นโดยกรมทรัพยากรทางทะเลและชายฝั่ง ด้วยวงเงินงบประมาณก่อสร้าง เป็นเงินจํานวน ๑๑๙,๖๑๘,๐๐๐ บาท และศูนย์ฯ แห่งนี้เป็นหนึ่งในการดําเนินงานเพื่อสนองพระราชดําริในพระเจ้าหลานเธอพระองค์เจ้าสิริวัณณวรีนารีรัตน์ ภายใต้โครงการ “อนุรักษ์แนวปะการังและสิ่งมีชีวิตใต้ทะเลไทย” ซึ่งคาดว่าหลังจากจัดสร้างแล้วเสร็จ จะสามารถช่วยชีวิตสัตว์ทะเลหายาก เช่น เต่า โลมา พะยูน ที่ได้รับบาดเจ็บหรือเจ็บป่วยด้วยสาเหตุต่างๆ ส่งผลให้อัตราการเสียชีวิตของสัตว์ทะเลหายากเหล่านี้ลดน้อยลง ระบบนิเวศทางทะเลและชายฝั่งเกิดความสมบูรณ์มากยิ่งขึ้น
สําหรับการจัดสร้างอาคารหลังนี้ มีวัตถุประสงค์เพื่อเป็นการบูรณาการความร่วมมือกับภาคส่วนต่างๆ ตลอดจนคําปรึกษาจากนักวิชาการและผู้เชี่ยวชาญในสาขาที่เกี่ยวข้องกับการอนุรักษ์ทรัพยากรธรรมชาติทางทะเล เพื่อจัดทําโครงการ แผนงาน และกิจกรรมต่างๆ ที่สามารถตอบสนองพระราชดําริของพระองค์ท่านได้อย่างเป็นรูปธรรม โดยดําเนินการอย่างเป็นระบบและมีความยั่งยืนสืบไป
รัฐบาลไทย-ข่าวทำเนียบรัฐบาล-“บิ๊กบี้”นำ ขรก.แรงงาน ชาวชุมชนดินแดงบำเพ็ญประโยชน์จิตอาสาถวายในหลวง ร.๙
วันศุกร์ที่ 13 ตุลาคม 2560
“บิ๊กบี้”นํา ขรก.แรงงาน ชาวชุมชนดินแดงบําเพ็ญประโยชน์จิตอาสาถวายในหลวง ร.๙
รมว.แรงงาน นํา ขรก. พร้อมชาวชุมชนเขตดินแดง อาสาสมัครแรงงาน ร่วมกิจกรรมจิตอาสาประชารัฐบําเพ็ญสาธารณประโยชน์ถวายเป็นพระราชกุศล และรําลึกในพระมหากรุณาธิคุณหาที่สุดมิได้
ของพระบาทสมเด็จพระปรมินทรมหาภูมิพลอดุลยเดช บรมนาถบพิตร ในวาระครบรอบ 1 ปี วันสวรรคต
รมว.แรงงาน นํา ขรก. พร้อมชาวชุมชนเขตดินแดง อาสาสมัครแรงงาน ร่วมกิจกรรมจิตอาสาประชารัฐบําเพ็ญสาธารณประโยชน์ถวายเป็นพระราชกุศล และรําลึกในพระมหากรุณาธิคุณหาที่สุดมิได้ของพระบาทสมเด็จพระปรมินทรมหาภูมิพลอดุลยเดช บรมนาถบพิตร ในวาระครบรอบ 1 ปี วันสวรรคต 13 ต.ค. 60 ณ บริเวณกระทรวงแรงงาน และถนนมิตรไมตรีตลอดเส้นทาง
พล.อ.ศิริชัย ดิษฐกุล รัฐมนตรีว่าการกระทรวงแรงงาน กล่าวในโอกาสเป็นประธานในพิธีเปิดกิจกรรมจิตอาสาประชารัฐกระทรวงแรงงาน ณ บริเวณด้านหน้ากระทรวงแรงงานว่า เป็นความมุ่งหวังของรัฐบาลและกระทรวงแรงงานที่จะร่วมกับทุกภาคส่วน ทั้งภาครัฐ ภาคเอกชน และประชาชนทั่วไปตามแนวทางประชารัฐในการสืบสานพระราชปณิธานในการทําคุณประโยชน์เพื่อส่วนรวมรวมทั้งแสดงออกถึงความจงรักภักดีและน้อมรําลึกถึงพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดช บรมนาถบพิตร ทั้งยังเป็นการเสริมสร้างความรัก ความสามัคคีให้แก่ปวงชนชาวไทย ซึ่งเป็นรากฐานสําคัญในการพัฒนาประเทศในอนาคต โดยมีกิจกรรมประกอบด้วย ช่วงเช้าพิธีบําเพ็ญกุศลเพื่อถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช บรมนาถบพิตร กิจกรรมทําบุญตักบาตรพระสงฆ์จํานวน 89 รูป และกิจกรรมจิตอาสาบําเพ็ญสาธารณประโยชน์ ได้แก่ การเก็บกวาดชะล้างทําความสะอาดตลอดแนวถนนมิตรไมตรี และภายในกระทรวงแรงงานรวมทั้งตัดแต่งกิ่งไม้ ทาสีรั้วและร้านค้าด้านหน้ากระทรวงแรงงานอีกด้วย
ด้าน นายจรินทร์ จักกะพาก ปลัดกระทรวงแรงงาน กล่าวว่า การจัดงานครั้งนี้กระทรวงแรงงาน
ได้ร่วมกับประชาชนในเขตดินแดง กรุงเทพมหานครจัดกิจกรรมเพื่อถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช บรมนาถบพิตร โดยได้จัดกิจกรรมขึ้นทั้งในส่วนกลาง ส่วนภูมิภาค และสํานักงานแรงงานในต่างประเทศ สําหรับในส่วนกลางได้บูรณาการทํางานร่วมกับสํานักงานเขตดินแดง กรุงเทพมหานคร องค์กรภาคเอกชน ภาคีเครือข่ายประชาชน อาสาสมัครแรงงานและชาวชุมชนในเขตดินแดง ทุกสาขาอาชีพ ตามนโยบายประชารัฐของรัฐบาล มีผู้เข้าร่วมกิจกรรมกว่าประมาณ 1,000 คน
จากนั้น เวลา 12.30 น. ผู้บริหาร ข้าราชการจิตอาสากระทรวงแรงงานยังได้ร่วมกิจกรรมแสดงความอาลัยโดยได้ยืนสงบนิ่งเป็นเวลา 89 วินาที และร่วมแปลอักษรเลข ๙ เพื่อน้อมรําลึกถึงพระมหากรุณาธิคุณ แสดงออกถึงความจงรักภักดี ตลอดจนเพื่อเสริมสร้างความรักความสามัคคีอันมีสถาบันพระมหากษัตริย์เป็นศูนย์รวมจิตใจของปวงชนชาวไทยอีกด้วย
---------------------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
ปริยรณ พรหมสาขา ณ สกลนคร และ กัณติภณ คูสมิทธิ์ - ภาพ/
13 ตุลาคม 2560
รัฐบาลไทย-ข่าวทำเนียบรัฐบาล-เตรียมเปิดพื้นที่ให้เยาวชนร่วมเสนอนโยบายพัฒนาประเทศ
วันพุธที่ 5 สิงหาคม 2563
เตรียมเปิดพื้นที่ให้เยาวชนร่วมเสนอนโยบายพัฒนาประเทศ
--
#ไทยคู่ฟ้านางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี สั่งการให้กระทรวงต่าง ๆ จัดพื้นที่ให้เยาวชนและคนรุ่นใหม่ได้แสดงออกถึงความคิดและนําเสนอสิ่งดี ๆ เพื่อการพัฒนาประเทศในด้านต่าง ๆ ซึ่งได้มีกรอบไว้ให้เป็นไปตามยุทธศาสตร์การพัฒนาประเทศ จะครอบคลุมประเด็น อาทิ การพัฒนาเศรษฐกิจในยุคดิจิทัล (e-Commerce การพัฒนาแอปพลิเคชัน) การอนุรักษ์ทรัพยากรธรรมชาติ การเตรียมพร้อมรับมือภาวะโลกร้อน สังคมสูงวัย การลดช่องว่างทางสังคม การใช้เทคโนโลยีพัฒนาการเกษตร การพัฒนาระบบราชการ การส่งเสริมการท่องเที่ยวเชิงสุขภาพ การปรับปรุงระบบการศึกษาทั้งในและนอกระบบ และทุกระดับ การปรับปรุงกระบวนการยุติธรรมและกฎหมาย เป็นต้น
ทั้งนี้ นายกรัฐมนตรีได้มอบหมายให้สภาพัฒนาเศรษฐกิจและสังคมแห่งชาติเป็นหน่วยงานหลักทํางานร่วมกับกระทรวงที่เกี่ยวข้อง โดยรูปแบบการเปิดพื้นที่ นายกรัฐมนตรี หรือผู้แทน และส่วนงานของรัฐจะไปร่วมรับฟัง และมีการจัดทํา Workshop เพื่อให้ได้ข้อเสนอแนะอย่างเป็นรูปธรรม เริ่มตั้งแต่เดือนสิงหาคมนี้และจะจัดอย่างต่อเนื่อง สําหรับแนวคิดนี้มาจากความตั้งใจของนายกรัฐมนตรีที่ต้องการให้ทุกภาคส่วนได้ช่วยกัน ดังที่เรียกว่า “รวมไทยสร้างชาติ” และจากที่ท่านได้ไปรับฟังความเห็นจากสื่อออนไลน์
รัฐบาลไทย-ข่าวทำเนียบรัฐบาล-5 แนวทางการทำความสะอาด พื้นที่สัมผัสเชื้อไวรัสโควิด-19
วันอาทิตย์ที่ 22 มีนาคม 2563
5 แนวทางการทําความสะอาด พื้นที่สัมผัสเชื้อไวรัสโควิด-19
5 แนวทางการทําความสะอาด พื้นที่สัมผัสเชื้อไวรัสโควิด-19
5 แนวทางการทําความสะอาด พื้นที่สัมผัสเชื้อไวรัสโควิด-19
1. แอลกอฮอล์ 70 %
2. เดทตอล
3. ผงซักฟอก
4. ไฮเตอร์
5. สบู่
รัฐบาลไทย-ข่าวทำเนียบรัฐบาล-"กระทรวงทรัพยากรฯ ร่วมใจ ต้านภัยโควิด -19 " ณ บริเวณแฟตคลองจั่น เขตบางกะปิ กทม. [กระทรวงทรวงทรัพยากรธรรมชาติและสิ่งแวดล้อม]
วันจันทร์ที่ 1 มิถุนายน 2563
"กระทรวงทรัพยากรฯ ร่วมใจ ต้านภัยโควิด -19 " ณ บริเวณแฟตคลองจั่น เขตบางกะปิ กทม. [กระทรวงทรวงทรัพยากรธรรมชาติและสิ่งแวดล้อม]
"กระทรวงทรัพยากรฯ ร่วมใจ ต้านภัยโควิด -19 " ณ บริเวณแฟตคลองจั่น เขตบางกะปิ กทม.
วันนี้ (1 มิถุนายน 2563) เวลา 11.00 น. กระทรวงทรวงทรัพยากรธรรมชาติและสิ่งแวดล้อม โดย นายอนันต์ พรหมดนตรี ผู้ช่วยปลัดกระทรวงทรัพยากรธรรมชาติและสิ่งแวดล้อม นําทีมคณะผู้บริหาร ข้าราชการ พนักงาน เจ้าหน้าที่สังกัดกระทรวงฯ มอบสิ่งของบรรเทาทุกข์ให้แก่ประชาชน ที่ได้รับผลกระทบจากสถานการณ์โควิด – 19 จํานวน 200 ชุด ณ บริเวณแฟลตคลองจั่น แขวง คลองจั่น เขตบางกะปิ กรุงเทพมหานคร โดยมี นายสังคม ถิ่นนาไห ผู้จัดการนิติบุคคลฯ 24 พร้อมด้วยนางสาวอัสณียา สงวนสิน ประธานนิติบุคคลฯ 24 และนายสวัสดิ์ รุ่งเกียรติอาภรณ์ รองประธานกรรมการฯ 24 ให้การต้อนรับและอํานวยความสะดวกนําคณะผู้บริหารกระทรวงฯ มอบสิ่งของบรรเทาทุกข์ให้แก่ประชาชนในพื้นที่ดังกล่าว
ทั้งนี้ ในการดําเนินการแจกถุงยังชีพให้แก่ประชาชนที่ได้รับผลกระทบจากสถานการณ์การแพร่ระบาดโควิด – 19 กระทรวงทรัพยากรธรรมชาติและสิ่งแวดล้อม จะดําเนินการแจกจ่ายสิ่งของบรรเทาทุกข์ผู้ประสบภัยโควิด – 19 และอาหารให้แก่ประชาชนตามชุมชนบริเวณกระทรวงฯ หรือชุมชนที่ช่วยด้านสิ่งแวดล้อม โดยจะเปลี่ยนชุนชนไปตามจุดต่าง ๆ ซึ่งถือหลักที่ว่า “พวกเรากระทรวงทรัพย์ ร่วมทุกข์ร่วมสุขกับพี่น้องประชาชนไม่ทิ้งกันเราจะผ่าน โควิด – 19 ไปด้วยกัน”
รัฐบาลไทย-ข่าวทำเนียบรัฐบาล-ก.อุตฯ ส่งจนท.ลงตรวจโรงงานซีพีเอฟทันที หลังเกิดเหตุนักศึกษาฝึกงาน  พนักงานผลัดตกบ่อบำบัดน้ำเสีย เสียชีวิต 5 ราย
วันเสาร์ที่ 24 มิถุนายน 2560
ก.อุตฯ ส่งจนท.ลงตรวจโรงงานซีพีเอฟทันที หลังเกิดเหตุนักศึกษาฝึกงาน  พนักงานผลัดตกบ่อบําบัดน้ําเสีย เสียชีวิต 5 ราย
ก.อุตฯ ส่งจนท.ลงตรวจโรงงานซีพีเอฟทันที หลังเกิดเหตุนักศึกษาฝึกงาน  พนักงานผลัดตกบ่อบําบัดน้ําเสีย เสียชีวิต 5 ราย
นางสาวนิสากร จึงเจริญธรรม รองปลัดกระทรวงอุตสาหกรรม และโฆษกกระทรวงอุตสาหกรรม เปิดเผยว่า ตามที่เกิดเหตุนักศึกษาฝึกงาน เจ้าหน้าที่บริษัท ซีพีเอฟ (ประเทศไทย) จํากัด (มหาชน) และคนงาน ผลัดตกบ่อบําบัดน้ําเสียของบริษัท ซีพีเอฟ (ประเทศไทย) จํากัด (มหาชน) เป็นเหตุให้มีผู้เสียชีวิต 5 ราย นั้น
กระทรวงอุตสาหกรรม โดยกรมโรงงานอุตสาหกรรม (กรอ.) นําโดยนายกัมปนาท รุ่งเรืองชัยศรี ผู้อํานวยการสํานักโรงงานอุตสากรรมรายสาขา 1 พร้อมทีมงานจากสํานักเทคโนโลยีความปลอดภัย และสํานักเทคโนโลยีน้ําและสิ่งแวดล้อมโรงงาน เข้าตรวจสอบหาสาเหตุแล้ว รวมทั้งอยู่ระหว่างออกคําสั่งให้โรงงานดังกล่าวหยุดประกอบกิจการตามมาตรา 39 (1) เฉพาะระบบบําบัดน้ําเสียเพื่อปรับปรุงแก้ไข เนื่องจากความปลอดภัยในสถานที่ทํางาน ตามพระราชบัญญัติโรงงาน พ.ศ.2535
จากนั้นในวันจันทร์ที่ 26 มิถุนายน 2560 กรมโรงงานอุตสาหกรรมได้เชิญนายกสมาคมวิศวกรสิ่งแวดล้อมแห่งประเทศไทย ร่วมแถลงข่าวถึงสาเหตุจากกรณีที่เกิดขึ้น ข้อกฏหมาย และการดําเนินงานเพื่อแก้ไขปัญหาและข้อพึงปฏิบัติที่ถูกต้องต่อไป
--------------------------
24 มิถุนายน 2560
รัฐบาลไทย-ข่าวทำเนียบรัฐบาล-รัฐบาลขอเชิญชวน....ประชาชนและผู้เกี่ยวข้องทุกภาคส่วนสามารถเข้าร่วมแสดงความคิดเห็นเกี่ยวกับจัดทำ
วันจันทร์ที่ 15 พฤษภาคม 2560
รัฐบาลขอเชิญชวน....ประชาชนและผู้เกี่ยวข้องทุกภาคส่วนสามารถเข้าร่วมแสดงความคิดเห็นเกี่ยวกับจัดทํา
ร่างพระราชบัญญัติการจัดทํายุทธศาสตร์ชาติ พ.ศ. .... และร่างพระราชบัญญัติแผนและขั้นตอนการดําเนินการปฏิรูปประเทศ พ.ศ. ...
ซึ่งคณะรัฐมนตรีได้เสนอร่างพระราชบัญญัติดังกล่าวต่อสภานิติบัญญัติแห่งชาติ ในการประชุมสภานิติบัญญัติแห่งชาติครั้งที่ ๒๖/๒๕๖๐ เมื่อวันที่ ๒๐ เมษายน ๒๕๖๐ และสภานิติบัญญัติแห่งชาติได้มีมติเห็นชอบหลักการของร่างพระราชบัญญัติดังกล่าวแล้ว โดยในการแสดงความคิดเห็นอาจแสดงความคิดเห็นเป็นรายประเด็นหรือรายมาตราก็ได้ ตั้งแต่วันนี้ ถึงวันที่ 20 พฤษภาคม 2560เพื่อนําความคิดเห็นดังกล่าวมาประกอบการพิจารณาของคณะกรรมาธิการวิสามัญพิจารณาร่างพระราชบัญญัติการจัดทํายุทธศาสตร์ชาติ พ.ศ. .... และคณะกรรมาธิการวิสามัญพิจารณาร่างพระราชบัญญัติแผนและขั้นตอนการดําเนินการปฏิรูปประเทศ พ.ศ. ..... สภานิติบัญญัติแห่งชาติ ต่อไป
สามารถดาวน์โหลดแบบฟอร์มการแสดงความคิดเห็นได้ที่นี่!!!!  หรือ
แสดงความคิดเห็นในรูปแบบออนไลน์ได้ที่ด้านล่างนี้
ร่างพระราชบัญญัติการจัดทํายุทธศาสตร์ชาติ พ.ศ. ....
ท่านสามารถคลิกเพื่ออ่านเอกสารก่อนแสดงความคิดเห็น
ตามที่มาตรา ๖๕ ของรัฐธรรมนูญแห่งราชอาณาจักรไทยบัญญัติให้รัฐพึงจัดให้มียุทธศาสตร์ชาติเป็นเป้าหมายการพัฒนาประเทศอย่างยั่งยืนตามหลักธรรมาภิบาลเพื่อใช้เป็นกรอบในการจัดทําแผนต่าง ๆ ให้สอดคล้องและบูรณาการกัน เพื่อให้เกิดเป็นพลังผลักดันร่วมกันไปสู่เป้าหมายดังกล่าว โดยในการจัดทําการกําหนดเป้าหมายระยะเวลาที่จะบรรลุเป้าหมายและสาระที่พึงมีในยุทธศาสตร์ชาติให้เป็นไปตามหลักเกณฑ์และวิธีการที่กฎหมายบัญญัติและกฎหมายดังกล่าวต้องมีบทบัญญัติเกี่ยวกับการมีส่วนร่วมและการรับฟังความคิดเห็นของประชาชนทุกภาคส่วนอย่างทั่วถึงด้วย
​
​
ร่างพระราชบัญญัติแผนและขั้นตอนการดําเนินการปฏิรูปประเทศ พ.ศ. ....
ท่านสามารถคลิกเพื่ออ่านเอกสารก่อนแสดงความคิดเห็น
ตามที่มาตรา ๒๕๙ ของรัฐธรรมนูญแห่งราชอาณาจักรไทย บัญญัติให้การปฏิรูปประเทศเป็นไปตามกฎหมายว่าด้วยแผนและขั้นตอนการดําเนินการปฏิรูปประเทศ ซึ่งอย่างน้อยต้องมีวิธีการจัดทําแผน การมีส่วนร่วมของประชาชนและหน่วยงานที่เกี่ยวข้อง ขั้นตอนในการดําเนินการปฏิรูปประเทศ การวัดผลการดําเนินการ และระยะเวลาดําเนินการปฏิรูปประเทศทุกด้าน
​
รัฐบาลไทย-ข่าวทำเนียบรัฐบาล-การบินไทยเปิดตัว “การบินไทย Online Flagship Store” เพื่อขยายช่องทางการจำหน่ายบัตรโดยสารออนไลน์
วันพุธที่ 13 กันยายน 2560
การบินไทยเปิดตัว “การบินไทย Online Flagship Store” เพื่อขยายช่องทางการจําหน่ายบัตรโดยสารออนไลน์
บริษัท การบินไทย จํากัด (มหาชน) (บกท.) กระทรวงคมนาคม เปิดตัว “การบินไทย Online Flagship Store” บนแพลตฟอร์มซื้อขายออนไลน์ อาลีทริป (Alitrip) เพื่อขยายช่องทางการจําหน่ายบัตรโดยสารออนไลน์ในตลาดดิจิทัลที่มีชื่อเสียงระดับโลก Alibaba Group
นางอุษณีย์ แสงสิงแก้ว รักษาการกรรมการผู้อํานวยการใหญ่ บกท. กล่าวว่า บกท. เพิ่มช่องทาง การจําหน่ายบัตรโดยสารออนไลน์ “การบินไทย Online Flagship Store” บนแพลตฟอร์มซื้อขายออนไลน์ อาลีทริป (Alitrip) ในเครือ Alibaba Group เพื่ออํานวยความสะดวกให้ผู้ใช้บริการและเพิ่มส่วนแบ่งการตลาดของ บกท. นอกจากนี้ได้วางแผนขยายช่องทางการจําหน่ายบัตรโดยสารออนไลน์โดยเปิด Online Flagship Store ในลักษณะเดียวกันนี้บนแพลตฟอร์มอื่น ๆ ที่ได้รับความนิยมในสาธารณรัฐประชาชนจีนให้สอดคล้องกับพฤติกรรมของผู้บริโภคชาวจีนที่นิยมซื้อสินค้าผ่านช่องทางออนไลน์ เพื่อเพิ่มโอกาสการสร้างรายได้ให้ บกท. รวมทั้งรักษาความเป็นสายการบินระดับ Premium Airline ซึ่งให้บริการแบบ Full Service ที่นักท่องเที่ยวชาวจีนชื่นชอบที่สุด และได้รับรางวัล People’s Choice Awards - Top Choice - Airline Category จากการโหวตของนักท่องเที่ยวชาวจีนกว่า 3.7 ล้านคน
รัฐบาลไทย-ข่าวทำเนียบรัฐบาล-กทพ. จะจำกัดการให้บริการสำหรับรถยนต์ทั่วไปบนทางพิเศษทุกด่านฯ ทุกสายทาง ระหว่างเวลา 22.00-04.00 น. ของวันรุ่งขึ้น เริ่มตั้งแต่คืนวันที่ 3 เมษายน 2563 เป็นต้นไป [กระทรวงคมนาคม]
วันเสาร์ที่ 4 เมษายน 2563
กทพ. จะจํากัดการให้บริการสําหรับรถยนต์ทั่วไปบนทางพิเศษทุกด่านฯ ทุกสายทาง ระหว่างเวลา 22.00-04.00 น. ของวันรุ่งขึ้น เริ่มตั้งแต่คืนวันที่ 3 เมษายน 2563 เป็นต้นไป [กระทรวงคมนาคม]
กทพ. จะจํากัดการให้บริการสําหรับรถยนต์ทั่วไปบนทางพิเศษทุกด่านฯ ทุกสายทาง ระหว่างเวลา 22.00-04.00 น. ของวันรุ่งขึ้น เริ่มตั้งแต่คืนวันที่ 3 เมษายน 2563 เป็นต้นไป
สืบเนื่องจากข้อกําหนดออกตามความในมาตรา 9 แห่งพระราชกําหนดการบริหารราชการ ในสถานการณ์ฉุกเฉิน พ.ศ. 2548 (ฉบับที่ 2) ที่ประกาศในราชกิจจานุเบกษา เล่ม 137 ตอนพิเศษ 76 ง ลงวันที่ 2 เมษายน 2563 ที่นายกรัฐมนตรี พลเอก ประยุทธ์ จันทร์โอชา ลงนามและออกข้อกําหนดเพิ่มเติม ข้อ 1 ห้ามบุคคลใดทั่วราชอาณาจักรออกนอกเคหสถานระหว่างเวลา 22.00 นาฬิกา ถึง 04.00 นาฬิกา ของวันรุ่งขึ้น ฯลฯ ดังที่ทราบโดยทั่วกันแล้ว นั้น
การทางพิเศษแห่งประเทศไทย (กทพ.) กระทรวงคมนาคม จึงมีความจําเป็นต้องจํากัดการให้บริการสําหรับรถยนต์ทั่วไปบนทางพิเศษทุกด่านฯ ทุกสายทาง ทุกคืน ระหว่างเวลา 22.00 น. จนถึง เวลา 04.00 น. ของวันรุ่งขึ้น โดยจะเริ่มตั้งแต่คืนวันที่ 3 เมษายน 2563 เป็นต้นไป ทั้งนี้ รถที่ได้รับการอนุญาต ตามข้อกําหนดฯ อาทิ รถขนส่งสินค้า อุปโภค บริโภค รถขนส่งผลผลิตการเกษตร รถขนส่งยา เวชภัณฑ์ เครื่องมือแพทย์ รถขนส่งน้ํามันเชื้อเพลิง รถรับส่งผู้เดินทางไปและกลับจากสนามบิน และรถที่ได้รับอนุญาตอื่น ๆ รวมถึงรถเฉพาะกิจฉุกเฉิน รถพยาบาล สามารถแจ้งเจ้าหน้าที่ที่ประจํา ที่หน้าด่านเก็บค่าผ่านทางพิเศษ เพื่อขออนุญาตขึ้นใช้ทางพิเศษได้เป็นกรณี ๆ ไป
ทั้งนี้ ในช่วงระหว่างเวลา 22.00 น. จนถึง เวลา 04.00 น. ของวันรุ่งขึ้น กทพ. จะแสดงสัญลักษณ์ไฟกากบาทสีแดงบนหลังคาคลุมตู้เก็บค่าผ่านทางพิเศษทุกตู้ที่ปิดใช้งานทั้งตู้ระบบเก็บเงินสดและตู้ระบบอัตโนมัติ (Easy Pass) แต่จะเปิดให้บริการเฉพาะตู้ระบบเก็บเงินสด จํานวน 1 ตู้ ทุกด่านฯ เพื่อรองรับรถที่ได้รับอนุญาตตามข้อกําหนดดังกล่าวให้สามารถขึ้นใช้ทางพิเศษได้
กทพ. ต้องขออภัยในความไม่สะดวกในครั้งนี้ สอบถามรายละเอียดเพิ่มเติม โทร 1543 ศูนย์บริการข้อมูลผู้ใช้ทางพิเศษ (EXAT Call Center) ตลอด 24 ชั่วโมง
#ร่วมใจทําตามมาตรการแล้วเราจะผ่านไปได้ด้วยกัน #Covid19